b'\n_START_ARTICLE_\nNew Delhi\n_START_SECTION_\nZgodovina\n_START_PARAGRAPH_\nKalkuta je bilo glavno mesto Indije do leta 1911 v \xc4\x8dasu Britanske Indije. Delhi je bil politi\xc4\x8dno in finan\xc4\x8dno sredi\xc5\xa1\xc4\x8de ve\xc4\x8d kraljestev anti\xc4\x8dne in srednjeve\xc5\xa1ke Indije, od katerih je najpomembnej\xc5\xa1e Mughal. V za\xc4\x8detku 20. stoletja so predlagali britanski administraciji, da bi prestavili prestolnico iz Kalkute v Delhi. Kalkuta le\xc5\xbei na vzhodni obali Indijskega polotoka, Delhi pa na severu Indije. Vlada Britanske Indije je menila, da bi bilo la\xc5\xbeje upravljati Indijo iz Delhija kot iz Kalkute. Jurij V., tedaj tudi indijski cesar, se je odlo\xc4\x8dil prestaviti prestolnico Britanske Indije v Delhi._NEWLINE_New Delhi je za\xc4\x8del nastajati ju\xc5\xbeno od Starega mesta (Delhija), ki ga je zgradil mogulski cesar \xc5\xa0ah Jahan. New Delhi prekriva obmo\xc4\x8dje sedmih anti\xc4\x8dnih mest in tukaj se nahaja mnogo zgodovinskih spomenikov, kot sta na primer Jantar Mantar in Vrtovi Lodhijev.'